《和阎子济韵二首 其二》
元代·卢亘

神仙冰雪姿，方丈难企覢。清高绝尘上，亦藉波涛险。

世人空想像，年岁虚荏苒。秦皇与汉武，鬓雪不可染。

猖狂遗馀恨，略得笔舌贬。君看唐虞圣，闻君衽犹敛。

作者简介：汲郡人，字彦威。幼颖悟，博览群书。为文雄逸，尤工于诗。以拟著《滕王阁记》，受知于姚燧，荐为国史院编修。后以待制卒。有《彦威集》。